Héctor Castro

Héctor Castro, bet ganet d'an 29 a viz Du 1904 en Aguada (unan eus karterioù Montevideo (Uruguay)) hag aet da Anaon d'ar 15 a viz Gwengolo 1960 er memes kêr, a oa ur melldroader etrebroadel uruguayat (argader e bost dezhañ war an dachenn).

Hag eñ yaouank (trizek vloaz) e voe mac'hagnet e arvrec'h dehou (bet troc'het gant un heskenn dredan tra m'edo o labourat gant e dad) ; se zo kaoz e voe lesanvet El Manco, El Manco Castro, El Manco Divino pe El Divino Manco.

E vicher evel c'hoarier
Er c'hleuboù
Lavarout a c'haller e voe tomm-mat kalon Castro ouzh Nacional Montevideo e vuhez-pad : daou c'hant ur c'hrogad ha tregont en devoa c'hoariet ennañ ha merket kant pemp pal ha daou-ugent en holl. Ne vankas dezhañ nemet kemer perzh e Copa de Campeones de América a voe krouet e... 1960.

Sed amañ da-heul red e vicher dre ar munud :
 1921-1923 : Lito Montevideo,
 1924-1932 : Nacional, aet da gampion Primera División de Uruguay e 1924,
 1932-1933 : Estudiantes de La Plata (Arc'hantina),
 1933-1936 : Nacional, aet da gampion Primera División de Uruguay e 1933 ha 1934 ; bet tapet Torneo de Honor e 1935 ivez.

E skipailh broadel Uruguay
Pemp gwech warn-ugent en devoa douget krez La CelesteUnan eus al lesanvioù a zo bet roet da skipailh mell-droad Uruguay. etre 1923 ha 1935, ha merket triwec'h pal.

Krogadoù a vignoniezh
 DeiziadLec'hKrogadMerk25 a viz Du 1923  Estadio de los Pocitos (Montevideo)  Uruguay - Chile  2-110 a viz Kerzu 1927  Viña del Mar (Chile)  Chile - Uruguay  2-3

Copa Ministro de Relaciones Exteriores
 DeiziadLec'hKrogadMerk8 a viz Kerzu 1923  Avellaneda (Arc'hantina)  Arc'hantina - Uruguay  2-3

Copa América
Kemeret en devoa perzh Héctor Castro e pevar dalc'h, aet ar maout gantañ dre ziv wech (e 1926 ha 1935), renket da eil e 1927 ha da drivet e 1929. Sed amañ da-heul ar c'hrogadoù en devoa c'hoariet gant e skipailh broadel :
 DeiziadLec'hKrogadMerk17 a viz Here 1926  Campos de Sports de Ñuñoa (Santiago de Chile)  Chile - Uruguay  1-324 a viz Here 1926  Campos de Sports de Ñuñoa  Uruguay - Arc'hantina  2-028 a viz Here 1926  Campos de Sports de Ñuñoa  Uruguay - Bolivia  6-01añ a viz Du 1926  Campos de Sports de Ñuñoa  Uruguay - Paraguay  6-1
Gant c'hwec'h (6) pal merket e-pad ar genstrivadeg e voe renket Castro da eil, just war-lerc'h ar gwellañ paler, ar chileat David Arellano.

 DeiziadLec'hKrogadMerk1añ a viz Du 1927  Estadio Nacional del Perú (Lima)  Perou - Uruguay  0-46 a viz Du 1927  Estadio Nacional del Perú  Uruguay - Bolivia  9-020 a viz Du 1927  Estadio Nacional del Perú  Arc'hantina - Uruguay  3-2
Daou (2) bal a voe merket gantañ e-pad ar genstrivadeg.

 DeiziadLec'hKrogadMerk1añ a viz Du 1929  Buenos Aires (Arc'hantina)  Paraguay - Uruguay  3-011 a viz Du 1929  Buenos Aires  Uruguay - Perou  4-117 a viz Du 1929  Buenos Aires  Arc'hantina - Uruguay  2-0

 DeiziadLec'hKrogadMerk13 a viz Genver 1935  Estadio Nacional del Perú (Lima)  Uruguay - Perou  1-018 a viz Genver 1935  Estadio Nacional del Perú  Uruguay - Chile  2-127 a viz Genver 1935  Estadio Nacional del Perú  Uruguay - Arc'hantina  3-0
Daou (2) bal a voe merket gantañ e-pad ar genstrivadeg.

C'hoarioù Olimpek hañv
Ezel e oa eus ar skipailh a yeas ar vedalenn aour gantañ da-geñver C'hoarioù Olimpek hañv 1928 (en Amsterdam, Izelvroioù). Ur (1) pal a verkas e-kerzh an daou grogad a gemeras perzh enne :
 DeiziadLec'hKrogadMerk3 a viz Mezheven  Olympisch Stadion (Amsterdam)  Uruguay - Alamagn  4-110 a viz Mezheven (gourfenn)  Olympisch Stadion (Amsterdam)  Arc'hantina - Uruguay  1-1
Adc'hoariet e voe ar gourfenn d'an 13 a viz Mezheven ha gounezet 2-1 gant Uruguay.
Copa Newton
 DeiziadLec'hKrogadMerk20 a viz Gwengolo 1929  Estadio Gran Parque Central (Montevideo)  Uruguay - Arc'hantina  2-125 a viz Mae 1930  Buenos Aires  Arc'hantina - Uruguay  1-1

Copa Lipton
 DeiziadLec'hKrogadMerk28 a viz Gwengolo 1929  Buenos Aires  Arc'hantina - Uruguay  0-0

Copa Hector Gomez
 DeiziadLec'hKrogadMerk18 a viz Gouere 1935  Estadio Centenario (Montevideo)  Uruguay - Arc'hantina  1-1

Copa Juan Mignaburu
 DeiziadLec'hKrogadMerk15 a viz Eost 1935  Avellaneda  Arc'hantina - Uruguay  3-0

Kib vell-droad ar bed
Kemeret en devoa perzh en un dalc'h hepken :
 Kib vell-droad ar bed 1930 bet aozet en Uruguay ma oa aet ar maout gant skipailh broadel Uruguay. C'hoari a reas ar c'hrogad kentañ d'an 18 a viz Gouere (Uruguay 1-0 Perou) : gant ar pal nemetañ-se bet plantet gantañ e teuas da vezañ Héctor Castro kentañ paler uruguayat en istor Kib vell-droad ar bed. Perzh e voe eus ar skipailh – Enrique Ballestrero, Ernesto Mascheroni‎, José Nasazzi, José Leandro Andrade, Lorenzo Fernández, Álvaro Gestido, Pablo Dorado, Héctor Scarone, Héctor Castro, José Pedro Cea, Victoriano Santos Iriarte – a c'hounezas (4-2) ar gourfenn ouzh hini Arc'hantina en Estadio Centenario (Montevideo) d'an 30 a viz Gouere 1930. Gant Castro e voe klozet ar merk e dibenn ar c'hrogad (89 munutenn).

E vicher evel gourdoner ha dibaber
Da-heul e amzer c'hoarier e tistroas da Nacional evel gourdoner (1939-1943, 1952) : ha c'hwec'h titl Primera División de Uruguay ouzhpenn en e c'hodell (1939Evel eiler ar Skosad William Reaside., 1940, 1941, 1942, 1943 ha 1952). Pevar zTorneo de Honor (1940, 1941, 1942 ha 1943) a yeas gantañ ivez, kement ha div gCopa Aldao (1940 ha 1942).

E 1959 ez eas da zibaber Uruguay a renas da-geñver Copa América dalc'het e Buenos Aires (7 a viz Meurzh-4 a viz Ebrel) : renket e voent da c'hwec'hvet diwar seizh.

Un nebeud mizvezhioù diwezhatoc'h e varvas, skoet gant ur gwallzarvoud kalon.

Liamm diavaez
 Krogadoù etrebroadel Héctor Castro war 11v11

 Notennoù ha daveennoù 

Rummad:Ganedigezhioù 1904
Rummad:Marvioù 1960
Rummad:Melldroaderien Uruguay